Nafarroako Parlamentuko Mahaiak, 2019ko irailaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miren Aranoa Astigarraga andreak aurkeztutako galdera, landa eremuko eskola sustatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 16an

Lehendakaria: Unai Hualde Iglesias

GALDERAREN TESTUA

EH Bildu-Nafarroa talde parlamentarioko foru parlamentari Miren Aranoa Astigarraga andreak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko Hezkuntzako kontseilari Carlos Gimeno Gurpegui jaunak idatziz erantzun dezan:

2019-2020 ikasturtearen aurkezpenean –zeina Arroizko IPan egin baitzen–, kontseilariak adierazi zuen landa eremuko eskola sustatzearen aldeko apustua egiten duela.

Bisitaz eta asmo-deklarazioez harago, neurri zehatzik proposatzen al duzu jada ezarri ez denik eta apustu hori bermatzen duenik?

Iruñean, 2019ko irailaren 10ean

Foru parlamentaria: Miren Aranoa Astigarraga